
                    
REPUBLIKA HRVATSKA
   ISTARSKA ŽUPANIJA 
   OPĆINA SV. LOVREČ
           Općinski načelnik
KLASA: 372-01/26-02/03
URBROJ: 2163-33-03-26-1
Sveti Lovreč, 14. rujna 2026.
JAVNI POZIV
obiteljskim poljoprivrednim gospodarstvima (OPG), poljoprivrednim obrtima i drugim proizvođačima s područja Općine Sveti Lovreč za dostavu popisa proizvoda za prodaju u „Butigi Sveti Lovreč"
1. PREDMET POZIVA
Općina Sveti Lovreč poziva zainteresirana obiteljska poljoprivredna gospodarstva, poljoprivredne obrte, zadruge i druge registrirane proizvođače s područja Općine Sveti Lovreč da dostave popis proizvoda koje bi ponudili na prodaju u „Butigi Sveti Lovreč", s pripadajućim jediničnim cijenama.
Cilj je formirati asortiman domaćih proizvoda, dati vidljivost lokalnim proizvođačima te posjetiteljima i mještanima ponuditi proizvode s našeg područja na jednom mjestu.
2. TKO SE MOŽE JAVITI
Pravo prijave imaju isključivo subjekti sa sjedištem, prebivalištem odnosno proizvodnjom na području Općine Sveti Lovreč, i to:
1. OPG upisani u Upisnik poljoprivrednika
1. obrti registrirani za poljoprivrednu ili prehrambenu djelatnost
1. poljoprivredne zadruge i trgovačka društva u poljoprivredi
1. registrirani proizvođači tradicijskih i ručno izrađenih proizvoda

Proizvodi moraju biti proizvedeni, prerađeni ili dorađeni od strane prijavitelja te udovoljavati važećim propisima o sigurnosti hrane, označavanju i deklariranju.
3. SADRŽAJ PRIJAVE
Prijava treba sadržavati:
a) Podaci o prijavitelju
naziv / ime i prezime nositelja, adresa, OIB, MIBPG (za OPG) odnosno MBO (za obrt), kontakt osoba, telefon, e-mail i IBAN.
b) Izjava o statusu u sustavu PDV-a
☐  prijavitelj JEST u sustavu PDV-a
☐  prijavitelj NIJE u sustavu PDV-a (cijene se iskazuju bez PDV-a, uz napomenu „nije obveznik PDV-a")


c) Popis proizvoda s jediničnim cijenama
Popis se dostavlja prema donjoj tablici (ili na priloženom Excel obrascu). Subjekti u sustavu PDV-a obvezno iskazuju cijenu bez PDV-a, stopu PDV-a (5 %, 13 % ili 25 %), iznos PDV-a i konačnu cijenu s PDV-om.

Primjer: maslinovo ulje, boca 0,25 l · med, staklenka 450 g · rakija, boca 0,7 l · sir, komad cca 300 g.
d) Ostali podaci (neobvezno, ali korisno)
1. preferirani model suradnje (komisijska prodaja ili otkup)
1. mogućnost i dinamika dostave
1. postojanje deklaracije, oznake izvornosti, ekološkog certifikata i sl.
1. fotografije proizvoda i ambalaže
4. NAČIN I ROK DOSTAVE PRIJAVE
Prijave se dostavljaju najkasnije do 14.10.2026. do 15:00 sati na e-mail adresu:
opcina@sveti-lovrec.hr
uz naznaku u predmetu: „Butiga Sveti Lovreč – ponuda proizvoda".
Prijave zaprimljene nakon navedenog roka razmotrit će se prema mogućnostima, a poziv ostaje otvoren i za naknadno uključivanje proizvođača.
5. NAPOMENE
Ovaj javni poziv nije javni natječaj niti postupak javne nabave i ne stvara obvezu Općine Sveti Lovreč da s bilo kojim prijaviteljem sklopi ugovor ili preuzme proizvode. Poziv služi za istraživanje ponude, formiranje asortimana i utvrđivanje cjenovnog okvira „Butige Sveti Lovreč".
Dostavljeni podaci koristit će se isključivo u navedenu svrhu, sukladno Uredbi (EU) 2016/679 (Opća uredba o zaštiti podataka).

6. KONTAKT
Za sva pitanja stojimo na raspolaganju putem e-maila opcina@sveti-lovrec.hr ili telefona 448-195.

OPĆINSKI NAČELNIK
                                                                                                                                       Siniša Terlević, v.r.

